hotchpotch/miracl-hf-unified huggingface dataset:
เจ้าหญิงวิกตอเรียแห่งซัคเซิน-โคบวร์ค-ซาลเฟลด์
เจ้าหญิงวิกตอเรียแห่งซัคเซิน-โคบวร์ค-ซาลเฟลด์ () หรือเมื่อแรกประสูติคือ มารี ลุยส์ วิกตอรี (Marie Luise Victoire) เป็นเจ้าหญิงเยอรมันผู้ทรงเป็นพระราชมารดาในสมเด็จพระราชินีนาถวิกตอเรียแห่งสหราชอาณาจักร
เจ้าหญิงวิกตอเรียประสูติเมื่อ 17 สิงหาคม 1786 ในเมืองโคบวร์ค จักรวรรดิโรมันอันศักดิ์สิทธิ์ เป็นธิดาคนที่สี่และบุตรคนที่เจ็ดของ ฟรันซ์ ฟรีดิช อันโทน ดยุกแห่งซัคเซิน-โคบวร์ค-ซาลเฟลด์ กับ คานเตสออกัสตาแห่งร็อยส์-อีแบร์สดอร์ฟ ในปี 1803 ทรงสมรสกับเจ้าชายคาร์ล เจ้าชายแห่งไลนิงเงิน มีพระราชบุตรสองพระองค์ ภายหลังที่พระสวามีสิ้นพระชนม์ในปี 1814 ได้ไม่นาน เจ้าหญิงชาร์ลอตต์แห่งเวลส์ ชายาในเจ้าชายเลโอโปลด์ซึ่งเป็นพระเชษฐาของพระนาง ก็สิ้นพระชนม์ก่อให้เกิดวิกฤตผู้สืบราชบัลลังก์อังกฤษ สภาอังกฤษจึงจัดให้พระนางทำการสมรสกับเจ้าชายเอ็ดเวิร์ด ดยุกแห่งเคนต์และสแตรธเอิร์น พระราชโอรสในพระเจ้าจอร์จที่ 3 ทั้งสองสมรสกันในวันที่ 29 พฤษภาคม 1818 ในบาวาเรีย และอีกครั้ง 11 กรกฎาคม 1818 ในลอนดอน มีพระราชธิดาด้วยกันหนึ่งพระองค์ คือสมเด็จพระราชินีนาถวิกตอเรียแห่งสหราชอาณาจักร
วันหยุดในประเทศยูเครน
วันหยุดในประเทศยูเครน :
วันหยุดราชการอย่างเป็นทางการในประเทศยูเครน
คณะทันตแพทยศาสตร์ มหาวิทยาลัยสงขลานครินทร์
คณะทันตแพทยศาสตร์ มหาวิทยาลัยสงขลานครินทร์ (Faculty of Dentistry : Prince of Songkla University) เป็นคณะทันตแพทยศาสตร์ของมหาวิทยาลัยสงขลานครินทร์ โดยเป็นคณะทันตแพทยศาสตร์ลำดับที่ 5 ของประเทศไทย ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว
คณะทันตแพทยศาสตร์ มหาวิทยาลัยสงขลานครินทร์ ก่อตั้งขึ้นเมื่อ 10 พฤศจิกายน พ.ศ. 2526 เพื่อเป็นสถาบันผลิตทันตแพทย์ในเขตภาคใต้ โดยเป็นคณะทันตแพทยศาสตร์แห่งแรกและแห่งเดียวของภาคใต้
คณะทันตแพทยศาสตร์ ประกอบด้วย 6 ภาควิชา ดังนี้
ปัจจุบัน คณะทันตแพทยศาสตร์ มหาวิทยาลัยสงขลานครินทร์ จัดการเรียนการสอนในหลักสูตร ได้แก่
คณะทันตแพทยศาสตร์ มหาวิทยาลัยศรีนครินทรวิโรฒ
คณะทันตแพทยศาสตร์ มหาวิทยาลัยศรีนครินทรวิโรฒ (Faculty of Dentistry : Srinakharinwirot University) เป็นคณะทันตแพทยศาสตร์ของมหาวิทยาลัยศรีนครินทรวิโรฒ โดยเป็นคณะทันตแพทยศาสตร์ลำดับที่ 6 ของประเทศไทย ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว
คณะทันตแพทยศาสตร์ มหาวิทยาลัยศรีนครินทรวิโรฒก่อตั้งเมื่อปี พ.ศ. 2537 โดยจะมีวิธีการรับนักศึกษาผ่านส่วนกลาง (กสพท.) ปีละประมาณ 25 คน ที่เหลือมาจากสอบตรง (ต่างจังหวัด) และแอดมิชชั่นกลางอีก 25 คน รวมทั้งหมด 50 คน ชั้นปีหนึ่งจะเรียนที่ วิทยาเขตองครักษ์ ส่วน ปี 2 - 6 เรียนที่ มหาวิทยาลัยศรีนครินทรวิโรฒ ประสานมิตร
ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559 นั้น ได้มีการแบ่งหน่วยงานในคณะทันตแพทยศาสตร์เป็น 7 หน่วยงาน ดังนี้ปัจจุบัน คณะทันตแพทยศาสตร์ มหาวิทยาลัยศรีนครินทรวิโรฒ จัดการเรียนการสอนในหลักสูตร ได้แก่
คณะทันตแพทยศาสตร์ มหาวิทยาลัยเวสเทิร์น
คณะทันตแพทยศาสตร์ มหาวิทยาลัยเวสเทิร์น (Faculty of Dentistry : Western University) เป็นคณะทันตแพทยศาสตร์ของมหาวิทยาลัยเวสเทิร์น โดยเป็นคณะทันตแพทยศาสตร์ลำดับที่ 10 ของประเทศไทย
คณะทันตแพทยศาสตร์ มหาวิทยาลัยเวสเทิร์น ได้ก่อตั้งขึ้นเมื่อปีพ.ศ. 2552 โดยมีศาสตราจารย์ ทันตแพทย์วินัย ศิริจิตร อดีตคณบดีคณะทันตแพทยศาสตร์ มหาวิทยาลัยนเรศวร เป็นคณบดีคนแรก โดยมีเป้าหมายที่จะผลิตบัณฑิตทันตแพทย์ที่มีความรู้ความสามารถและทักษะเชิงวิชาชีพทางทันตกรรมเป็นเลิศมีคุณธรรมจริยธรรม และมีวิสัยทัศน์ที่กว้างไกล อันจะนำไปสู่การช่วยลดปัญหาการขาดแคลนทันตแพทย์ ซึ่งจะมีจำนวนเพียงพอกับความต้องการของประเทศ และส่งผลให้ประชาชนมีคุณภาพชีวิตและสุขภาพอนามัยดีต่อไป
คณะทันตแพทยศาสตร์ ประกอบด้วย 5 ภาควิชา ดังนี้ปัจจุบัน คณะทันตแพทยศาสตร์ มหาวิทยาลัยเวสเทิร์น จัดการเรียนการสอนในหลักสูตร ได้แก่
เขตการปกครองของสาธารณรัฐโปแลนด์ที่ 2
เขตการปกครองของสาธารณรัฐโปแลนด์ที่ 2 เป็นการจัดการปกครองท้องถิ่นใหม่หลังสงครามโลกครั้งที่หนึ่งด้วยรวมตัวระหว่างดินแดนของจักรวรรดิเยอรมัน,จักรวรรดิออสเตรีย-ฮังการีและจักรวรรดิรัสเซีย
จังหวัดลวูฟ
จังหวัดลวูฟ () เป็นอดีตจังหวัดของสาธารณรัฐโปแลนด์ที่สองในช่องของสมัยระหว่างสงคราม
จังหวัดลวูฟสิ้นสภาพลงหลังการบุกครองโปแลนด์ของนาซีเยอรมนีและสหภาพโซเวียตในปี ค.ศ. 1939
ไม่ต่างกัน
"ไม่ต่างกัน " เป็นซิงเกิลและ เพลงประกอบภาพยนตร์เรื่อง คิดถึงวิทยา ของวงดนตรีทเวนตีไฟฟ์อาเวอส์ ในปี พ.ศ. 2557 ของจีเอ็มเอ็ม แกรมมี่ ประพันธ์เนื้อร้องและแต่งทำนองโดย สมพล รุ่งพาณิชย์, ปิยวัฒน์ มีเครือ และเรียบเรียงโดย ทเวนตีไฟฟ์อาเวอส์
เพลง "ไม่ต่างกัน" ได้อันดับสูงสุดที่ 23 จากการจัดอันดับของ อีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 22 มีนาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เพื่อนรัก
"เพื่อนรัก (Dear Friend)" เป็นซิงเกิลของ เดอะ พาร์กินสัน ในปี พ.ศ. 2559 ประพันธ์เนื้อร้อง-แต่งทำนองโดย นิภัทร์ กำจรปรีชา และเรียบเรียงโดยวง เดอะ พาร์กินสัน ออกจำหน่ายครั้งแรกในวันที่ 24 พฤษภาคม พ.ศ. 2559
มีเนื้อหาเล่าเรื่องการแอบรักอีกมุมหนึ่ง ซึ่งในเพลง “เพื่อนรัก” จะเป็นการพูดถึงการแอบรักคนใกล้ตัวที่จุดเริ่มต้นมาจากคำว่า เพื่อนรัก เมื่อเวลาผ่านไปความรู้สึกที่มีเริ่มเปลี่ยนไปจนกลายมาเป็น รักเพื่อน
แต่เพราะคำว่าเพื่อนเลยทำให้ต้องเก็บความรู้สึกเหล่านี้ไว้ข้างใน จนมาถึงวันที่เก็บต่อไปอีกไม่ไหวแล้วเลยต้องบอกเธอไปทั้งที่รู้ว่าผลลัพท์ที่ออกมาจะทำให้เราต้องเสียเขาไป แต่จะให้เก็บต่อไปก็ไม่ไหวแล้ว
เพลงนี้ได้ถูกนำไปแข่งขันในรายการ The Mask Singer หน้ากากนักร้อง โดย ปิยะวัฒน์ เข็มเพชร (หน้ากากโดรน) ในรอบ Semi - Final Group C
ในส่วนของมิวสิกวีดีโอนี้เป็นเรื่องราวการแอบรักเพื่อนธรรมดาๆนี่แหละ แค่คนนึงเป็นผู้หญิงข้ามเพศ อีกคนเป็นผู้หญิง
เพลง "เพื่อนรัก (Dear Friend)" ได้อันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 19 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จะบอกเธอว่ารัก
"จะบอกเธอว่ารัก (Tell Her That I love)" เป็นซิงเกิลของ เดอะ พาร์กินสัน ในปี พ.ศ. 2557 ประพันธ์เนื้อร้อง-แต่งทำนองโดย นิภัทร์ กำจรปรีชา และเรียบเรียงโดยวง เดอะ พาร์กินสัน ออกจำหน่ายครั้งแรกในวันที่ 3 พฤศจิกายน พ.ศ. 2557
เพลงนี้ถูกนำไปแข่งขันรายการ The Mask Singer หน้ากากนักร้อง โดย ฉัตรปวีณ์ ตรีชัชวาลวงศ์ (หน้ากากอาหมวย) ในรอบ Semi - Final Group D
เนื้อหาเพลงเป็นแนวแอบรัก ที่เก็บเอาไว้ไม่ได้และอยากบอกให้เธอได้รับรู้ออกไป ว่าเรานั้นรักเขามากเพียงใด
เพลง "จะบอกเธอว่ารัก (Tell Her That I love)" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 21 ธันวาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อาจจะเป็นเธอ
"อาจจะเป็นเธอ" เป็นซิงเกิลของ เคลียร์ และวงโพลีแคต ในปี พ.ศ. 2559 ประพันธ์เนื้อร้องโดย รัณนภันต์ ยั่งยืนพูนชัย แต่งทำนองโดย ณัฐวัฒน์ แสงวิจิตร และเรียบเรียงโดย Klear / Polycat / Dano ออกจำหน่ายครั้งแรกในวันที่ 25 พฤษภาคม พ.ศ. 2559
มิวสิกวิดิโอเผยแพร่ครั้งแรกในวันที่ 25 พฤษภาคม พ.ศ. 2559 โดยมี แต้ว - ณฐพร เตมีรักษ์ กับ นาย - ณภัทร เสียงสมบุญ มาแสดงในมิวสิกวิดิโอนี้ เป็นเรื่องราวของผู้หญิงคนหนึ่งที่มีโมเม้นต์ที่สาว ๆ หลายคนอยากเจอ เช่น อยู่ ๆ ก็มีคนเอาดอกไม้มาให้ มีการ์ดน่ารัก ๆ มาให้ มีคนมาเล่นกีตาร์ให้ฟัง แล้วพาไปเซอร์ไพร้สในงานเต้นรำ
เพลง "อาจจะเป็นเธอ" ได้อันดับสูงสุดที่ 36 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สโมสรฟุตบอลแมนเชสเตอร์ซิตีในฤดูกาล 2016–17
ฤดูกาล 2016–17 เป็นฤดูกาลที่ 115 ของ สโมสรฟุตบอลแมนเชสเตอร์ซิตี แต่เป็นฤดูกาลที่แปดสิบแปดในฟุตบอลอังกฤษและเป็นฤดูกาลที่ยี่สิบในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม.
ตั้งแต่ฤดูกาล 2016-2017 เป็นต้นไป, แมนเชสเตอร์ ซิตีได้มีโลโก้สโมสรแบบใหม่ที่จะจัดทำขึ้นในวันที่ 26 ธันวาคม นัดที่พบกับ ซันเดอร์แลนด์. โลโก้ใหม่พร้อมกับชุดแข่งใหม่สำหรับฤดูกาลจะถูกเปิดเผยในวันที่ 2 และ 3 ของเดือนกรกฎาคม.
วันที่ 20 กรกฎาคม ค.ศ. 2016, ปรี-ซีซันแมนเชสเตอร์ซิตีได้เริ่มต้นเมื่อพวกเขาได้ลงเล่นพบกับ บาเยิร์น มิวนิก. จากนั้นพวกเขาจะได้เป็นส่วนหนึ่งในอินเตอร์เนชันแนล แชมเปียนส์ คัพ พบกับ แมนเชสเตอร์ ยูไนเต็ด และ โบรุสเซีย ดอร์ทมุนด์. แมตช์จะลงเล่นในวันที่ 7 สิงหาคม พบกับ อาร์เซนอล ในศึก 2016 Supermatchen.
ในฐานะสโมสรจากพรีเมียร์ลีก, แมนเชสเตอร์ ซิตี ได้รอเข้าสู่การแข่งขันในรอบสาม, โดยจับสลากมาพบกับ เวส๖์แฮม ยูไนเต็ด โดยที่ออกไปเยือนจากการเล่นในบ้านของเวสต์แฮม.
การจับสลากสำหรับแชมเปียนส์ ลีก รอบเพลย์ออฟ จะจัดขึ้นในวันที่ 5 สิงหาคม พ.ศ. 2559 (ค.ศ. 2016). แมนเชสเตอร์ ซิตี้เป็นทีมวางในเส้นทางทีมที่ไม่ได้เป็นแชมป์ลีก. พวกเขาถูกจับสลากพบกับ สเตอัว บูคาเรสต์.
การจับสลาก รอบแบ่งกลุ่ม ได้มีขึ้นเมื่อวันที่ 25 สิงหาคม พ.ศ. 2559 ใน ราชรัฐโมนาโก. แมนเชสเตอร์ ซิตี จะต้องเผชิญหน้ากับ บาร์เซโลนา, โบรุสเซียเมินเชนกลัดบัค, และ เซลติก.
|หลักสูตรเยาวชน
"มอบรางวัลให้กับผู้เล่นที่ได้รับผลการเลือดโดยคณะกรรมการโดยผู้สนับสนุนของพรีเมียร์ลีก"
"มอบรางวัลให้กับผู้เล่นที่ได้รับผลโหวตมากที่สุดในการตัดคะแนนเสียงโพลจากผลสำเร็จที่ดำเนินการในแต่ละเดือนผ่านทาง MCFC OWS"
รวมตัวเลขที่ย้ายเข้าทั้งหมด: £149.57 ล้านปอนด์
หลอดลมอักเสบเฉียบพลัน
หลอดลมอักเสบเฉียบพลัน () หรืออาการ เย็นหน้าอก () เป็นการอักเสบระยะสั้นที่เกิดกับหลอดลมในปอด อาการโดยทั่วไปคือมีอาการไอ และอาการอื่นๆที่อาจเกิดร่วมคือมีเสมหะ, หายใจฟืดฟาด, หายใจลำบาก, มีไข้ และแน่นอก ซึ่งอาจแสดงอาการเพียงไม่กี่วันไปจนถึงสิบวัน แต่อาจแสดงอาการไอต่อไปอีกหลายสัปดาห์ ซึ่งส่วนใหญ่อาการไอจะปรากฎอยู่ราวสามสัปดาห์ บางอาการร่วมอาจแสดงอาการถึงหกสัปดาห์
สาเหตุกว่า 90% ของโรคนี้คือการอักเสบจากไวรัส และไวรัสเหล่านี้สามารถแพร่กระจายในอากาศเมื่อผู้ป่วยไอหรือจาม ปัจจัยเสี่ยงอื่นๆอาทิการได้รับควันบุหรี่ที่ถูกพ่นโดยผู้อื่น, ฝุ่นละออง และมลพิษทางอากาศ มีผู้ป่วยจำนวนไม่มากที่เมื่อตรวจแล้วพบว่าได้รับมลพิษทางอากาศและแบคทีเรียในปริมาณสูง เช่นแบคทีเรียชนิด "Mycoplasma pneumoniae" หรือ "Bordetella pertussis" ซึ่งขึ้นอยู่กับการวินิจฉัยตามลักษณะอาการที่แสดง ทั้งนี้ สีของเสมหะไม่สามารถบ่งชี้ได้ว่าเกิดจากแบคทีเรียหรือไวรัสหรือไม่ อย่างไรก็ตาม โรคนี้อาจเกิดได้จากการเป็นโรคอื่นอยู่ก่อนหน้า อาทิ โรคหืด, ปอดบวม, หลอดลมฝอยอักเสบ, โรคหลอดลมพอง และ โรคปอดอุดกั้นเรื้อรัง โรคนี้สามารถตรวจพบได้โดยการเอกซเรย์ทรวงอก
คุณนายสายลับ
คุณนายสายลับ เป็นละครโทรทัศน์ไทย แนวโรแมนติก คอมเมดี้ จากบทประพันธ์โดย ชลาลัย สร้างครั้งแรกปี พ.ศ. 2549 บทโทรทัศน์โดย ปาจรีย์ ดียวดยิ่ง กำกับการแสดงโดย ฉัตรชัย สุรสิทธิ์ นำแสดงโดย นัท มีเรีย, ชาคริต แย้มนาม และนักแสดงอื่นๆ อีกมากมาย ผลิตโดย เอ็กแซ็กท์-ซีเนริโอ ออกอากาศทาง ช่อง 5 ซึ่งมีกระแสโด่งดังฮอตฮิตในปีดังกล่าว และสร้างครั้งที่สองในปี พ.ศ. 2559 บทโทรทัศน์โดย สายลมเดียวดาย กำกับการแสดงโดย ชาญชัย สวัสดิวิชัยกุล นำแสดงโดย รัญดภา มันตะลัมพะ, พีรวัศ กุลนันท์วัฒน์ และนักแสดงอีกมากมาย ผลิตโดย เค.เอ.เอ็น เอ็นเตอร์เทนเมนท์ โดยคุณ ปภัสรา เตชะไพบูลย์ ออกอากาศทาง ช่อง 7 สี และ ช่อง 7 HD
ณ โรงแรมดังในลำพูน วิชัย เจ้าของโรงแรม กำลังต้อนรับคณะทัวร์กลุ่มใหญ่จากกรุงเทพฯ โดยมี ลิซ่า ภรรยาสาว แต่งหน้าแต่งกายสีฉูดฉาดอยู่เคียงข้าง ทุกสายตาต่างจับจ้อง โดยเฉพาะ สินธพ รุจิกรณ์ ทายาทเจ้าของรีสอร์ต ธุรกิจแปรรูปองุ่นและไร่องุ่น วรพงษ์ ที่เพิ่งกลับจากเมืองนอกหลังจบปริญญาโทด้านบริหารธุรกิจ เขากับวินธัย ลูกชายวิชัย เป็นเพื่อนรักกัน สินธพจึงมาเที่ยวตามคำเชิญของเพื่อนและคิดจะทำงานที่นี่ เพราะอยากได้ประสบการณ์ก่อนกลับบ้าน ลิซ่าหาจังหวะแยกตัวไปที่ห้องทำงานวิชัย เพื่อเซฟข้อมูลลูกค้ายาเสพติดของเขาเป็นหลักฐาน สินธพซึ่งไม่เคยไว้ใจสาวสวยที่แต่งงานกับชายแก่คราวพ่ออยู่แล้วเลยตามมา และหาทางก่อกวน ลิซ่า หรือ ร้อยตำรวจโทหญิง เรขาคณิต รวิปรียา
เหตุโจมตีท่าอากาศยานอิสตันบูล พ.ศ. 2559
เมื่อวันที่ 28 มิถุนายน พ.ศ. 2559 เกิดเหตุระเบิดและกราดยิงที่ท่าอากาศยานนานาชาติอาตาตูร์กในเมืองอิสตันบูล ประเทศตุรกี มีผู้เสียชีวิตอย่างน้อย 45 ราย และมีผู้ได้รับบาดเจ็บ 239 ราย โดยเหตุกราดยิงเกิดขึ้นบริเวณที่จอดรถของท่าอากาศยาน ในขณะที่การระเบิดเกิดขึ้นบริเวณทางเข้าอาคารผู้โดยสารขาเข้าระหว่างประเทศ มีการสันนิษฐานเบื้องต้นว่าเกิดจากการระเบิดฆ่าตัวตาย รายงานบางแหล่งระบุว่า การระเบิดเกิดขึ้นในพื้นที่หลายส่วนของท่าอากาศยาน
มีผู้พบเห็นชายติดอาวุธสี่คนวิ่งหนีออกจากที่เกิดเหตุหลังการระเบิด
สมเด็จพระราชชนนี
สมเด็จพระราชชนนี หรือเจ้าหญิงพระราชชนนี () คือพระราชมารดาของพระมหากษัตริย์ที่มิได้เคยเป็นสมเด็จพระราชินีมากก่อน อาจเป็นเพราะพระสวามีไม่ใช่พระมหากษัตริย์ หรือพระสวามีเป็นพระมหากษัตริย์แต่พระชายามิใช่พระอัครมเหสี เป็นต้น ซึ่งแตกต่างจากสมเด็จพระราชชนนีพันปีหลวงที่พระราชชนนีเป็นสมเด็จพระราชินี
เอฟแอลสตูดิโอ
เอฟแอลสตูดิโอ ( หรือชื่อเดิม FruityLoops) เป็นดิจิทัลออดิโอเวิร์กสเตชันพัฒนาโดยบริษัทเบลเยียม Image-Line เอฟแอลสตูดิโอมีจุดเด่นคือภาพหน้าจออินเตอร์เฟสที่คล้ายกับเครื่องซีเควนเซอร์ โปรแกรมมีสามรุ่นสำหรับไมโครซอฟท์ วินโดวส์ ได้แก่ Fruity Edition, Producer Edition, และ Signature Bundle ทาง Image-Line ได้มีการให้อัปเดตโปรแกรมฟรีตลอด ซึ่งหมายความว่าลูกค้าจะได้รับการอัปเดตฟรีทุกครั้งในอนาคต นอกจากนี้ยังได้พัฒนา FL Studio Mobile สำหรับ ไอพอดทัช ไอโฟน ไอแพด และ แอนดรอยด์
เอฟแอลสตูดิโอยังสามารถใช้เครื่องดนตรีเสมือน (VST instrument) จากโปรแกรม DAW อื่นๆได้ และยังมีฟังก์ชัน ReWire client นอกจากนี้ยังสามารถใช้ VST instrument จากที่อื่นได้ เอฟแอลสตูดิยังถูกใช้โดยดีเจและนักดนตรีที่มีชื่อเสียงเช่น Afrojack, Avicii, Boi-1da, Seven Lions, 9th Wonder, Metro Boomin Southside, รวมทั้ง Dyro, Madeon, Porter Robinson และ Martin Garrix
ผิดแค่ไหน
"ผิดแค่ไหน" เป็นซิงเกิลของ ถังเบียร์ - ภูริวัชร์ ธีระชาติ ในปี พ.ศ. 2558 ประพันธ์เนื้อร้องโดย ถังเบียร์ & มานพ สุขพาสเจริญ แต่งทำนองโดย ถังเบียร์ & ม.ล. บวรชัย สุขสวัสดิ์ และเรียบเรียงโดย ม.ล. บวรชัย สุขสวัสดิ์ ออกจำหน่ายครั้งแรกในวันที่ 11 มิถุนายน พ.ศ. 2558
เนื้อหาเพลงพูดถึงความรักที่ต้องการหาคำตอบ ซึ่งจริงๆน่าจะรู้คำตอบดีอยู่แล้ว แต่เสียงหัวใจมันดังกว่าเสียงในสมอง จะทำอะไรยังไงก็ไม่สามารถดึงรั้งความรู้สึกนั้นไว้ได้ ส่วนมิวสิกวีดีโอนี้มี เป๊ก-เปรมณัช สุวรรณานนท์ และเม-อาระตี ตันมหาพราน มาแสดงในมิวสิกวีดีโอนี้
ในปี พ.ศ. 2558 เพลงนี้ถูกนำไปใช่ในเพลงประกอบละคร คู่ปรับฉบับหัวใจ ทางสถานีโทรทัศน์สีกองทัพบกช่อง 7
เพลง "ผิดแค่ไหน" ได้อันดับสูงสุดที่ 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 9 สิงหาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อับดุลฮาฟิส บือราเฮง
อับดุลฮาฟิส บือราเฮง ( , ชื่อเล่น : อาแว , เกิด 17 ตุลาคม 2538) นักฟุตบอลชาวไทยจากสโมสร บุรีรัมย์ ยูไนเต็ด ในตำแหน่ง แบ็กซ้าย
อาแวเป็นนักเตะเยาวชนของ นรา ยูไนเต็ด ในช่วงปี 2557-2558 ก่อนจะก้าวขึ้นมาติดทีมชุดใหญ่ที่ลงเล่นระดับ ลีกภูมิภาค ดิวิชั่น 2 ใน ฤดูกาล 2559
ก่อนจะถูก บุรีรัมย์ ยูไนเต็ด ทีมมหาอำนาจแห่งศึก ไทยลีก ซื้อตัวไปร่วมทีมในเลก 2 ของไทยลีก ฤดูกาล 2559 แทนที่ ธีราทร บุญมาทัน ที่ย้ายไปร่วมทีม เอสซีจี เมืองทอง ยูไนเต็ด
วิทยา หมัดหลำ
วิทยา หมัดหลำ เกิดเมื่อวันที่ 6 ตุลาคม พ.ศ. 2528 เป็นนักฟุตบอลชาวไทย เล่นในตำแหน่งกองกลางตัวรับ ปัจจุบันได้ลงเล่นให้กับ เชียงใหม่ ในไทยลีก
ในเดือนมีนาคม พ.ศ. 2558 วิทยาได้ติดทีมชาติในเกมนัดกระชับมิตรพบกับทีมชาติสิงคโปร์
ปริศนารัตติกาลทมิฬ
ปริศนารัตติกาลทมิฬ () เป็นภาพยนตร์อนิเมะญี่ปุ่นซึ่งโคบุง ชิซุโนะ (Kōbun Shizuno) กำกับ และเผยแพร่เมื่อวันที่ 16 เมษายน 2016 จัดเป็นลำดับที่ 20 ในภาพยนตร์ชุดโคนันซึ่งอ้างอิงอนิเมะและมังงะชื่อเดียวกัน
เกิดการลอบสังหารบุคคลทั่วโลก ผู้ต้องสงสัยเป็นสายลับคนหนึ่งซึ่งพยายามเข้าถึงแฟ้มข้อมูลลับหลายรายการ สายลับรายนี้บุกเข้ากองบัญชาการตำรวจญี่ปุ่น เพื่อเอาแฟ้มข้อมูลเกี่ยวกับเจ้าหน้าที่ที่หน่วยสืบราชการลับหลายแห่งส่งเข้าไปแฝงตัวในองค์กรชุดดำ แต่ก่อนที่สายลับผู้บุกรุกจะชิงเอาแฟ้มข้อมูลไปได้ เร ฟุรุยะ (Rei Furuya) หรือเบอร์เบิน (Bourbon) สมาชิกองค์กรชุดดำ ก็ปรากฏตัวขึ้นพร้อมกองกำลังตำรวจลับ สายลับคนนั้นจึงหนีไปด้วยรถที่ชิงมา แต่เรขับรถของตนตามไปทัน รถทั้งสองเบียดเสียดกันอยู่บนทางหลวงจนเกือบคว่ำ ทันใด ชูอิจิ อากาอิ (Shuichi Akai) เจ้าหน้าที่เอฟบีไอ ก็ยิงรถสายลับคว่ำตกถนนจนระเบิด
วันถัดมา โคนันและผองเพื่อนไปเยือนพิพิธภัณฑ์สัตว์น้ำโทโตะ (Tohto Aquarium) ที่เปิดใหม่ ได้พบหญิงคนหนึ่ง ณ ชิงช้าสวรรค์ หญิงคนนั้นมีนัยน์ตาสองสี (heterochromia) และความจำเสื่อม ลืมเลือนชื่อเสียงเรียงนามของตนไปทั้งสิ้น โคนันกับพวกจึงช่วยนางฟื้นความจำ หารู้ไม่ว่า หญิงนั้นคือ คูราโซ (Curaçao) สมาชิกคนใหม่ขององค์กรชุดดำ เวลานั้น เบลม็อท (Vermouth) สมาชิกองค์กรชุดดำ ทราบเรื่องแล้วก็รายงานสหายร่วมองค์กรว่า "เป็นไปตามแผน ยิน" ("It's as planned, Gin.")
ฉบับภาษาไทย พิชญ์นาฏ สาขากร พากย์เป็นคูราโซ
ตลอดสัปดาห์แรกที่เข้าฉาย ภาพยนตร์นี้ได้รับความนิยมเป็นอันดับหนึ่ง มีรายได้รวม 11.1 ล้านดอลลาร์สหรัฐ และมีผู้เข้าชมรวม 934,000 คน
ตลอดสามสัปดาห์แรกแห่งการเข้าฉาย ภาพยนตร์มีรายได้รวม 47 ล้านดอลลาร์สหรัฐ ซึ่งมากกว่าภาพยนตร์ชุดที่แล้ว คือ "ปริศนาทานตะวันมรณะ" จึงนับเป็นภาพยนตร์ชุดโคนันที่มีรายได้มากที่สุด
สโมสรฟุตบอลอาร์เซนอลในฤดูกาล 2016–17
ฤดูกาล 2016–17 เป็นฤดูกาลที่ 25 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 97 ติดต่อกันบนลีกสูงสุดของฟุตบอลอังกฤษ. สโมสรได้เข้าร่วมฤดูกาลใน พรีเมียร์ลีก, เอฟเอคัพ, ฟุตบอลลีกคัพ, และ ยูฟ่าแชมเปียนส์ลีก ฤดูกาลจะเริ่มต้นตั้งแต่วันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017
โดยรวม อาร์เซนอลจบฤดูกาลด้วยอันดับที่ 5 ในพรีเมียร์ลีก นับเป็นครั้งแรกในรอบ 20 ปี ที่อาร์แซน แวงแกร์ ทำหน้าที่ผู้จัดการทีมและหัวหน้าผู้ฝึกสอนที่ไม่อาจผ่านไปเล่นในยูฟ่าแชมเปียนส์ลีกในฤดูกาลถัดไปได้ อีกทั้งยังเป็นครั้งแรกตั้งแต่ฤดูกาล 1994–95 หรือเป็นเวลา 22 ปี ที่จบด้วยอันดับต่ำกว่า ทอตนัมฮอตสเปอร์ สโมสรร่วมกรุงลอนดอน ซึ่งถือว่าเป็นคู่แข่งสำคัญอีกด้วย โดยทราบผลนี้ตั้งแต่จบการแข่งขันนัดที่ 35 ถึงแม้ว่าผลการแข่งขันเอฟเอคัพ อาร์เซนอลจะได้แชมป์ ซึ่งถือว่าเป็นแชมป์สมัยที่ 13 นับว่ามากที่สุดในบรรดาสโมสรทั้งหมดก็ตาม
รวมย้ายเข้าทั้งสิ้น: ไม่เปิดเผย
รวมตัวเลขที่ย้ายออกทั้งหมด: ไม่เปิดเผย
เงินที่จ่าย
ฤดูร้อน: ไม่เปิดเผย
ฤดูหนาว: 0 ปอนด์
รวม: ไม่เปิดเผย
เงินที่ได้รับ
ฤดูร้อน: ไม่เปิดเผย
ฤดูหนาว: 0 ปอนด์
รวม: ไม่เปิดเผย
รายรับ-รายจ่าย
ฤดูร้อน: ไม่เปิดเผย
ฤดูหนาว: 0 ปอนด์
รวม: ไม่เปิดเผย
!rowspan=2|การแข่งขัน
!colspan=8|บันทึก
!
!
!
!
! ทั้งหมด
เมื่อวันที่ 15 มิถุนายน 2559, โปรแกรมการแข่งขันสำหรับฤดูกาลที่กำลังจะมาถึงได้ประกาศออกมาเป็นที่เรียบร้อยแล้ว.
การจับสลากแบ่งสายจะจัดขึ้นเมื่อวันที่ 12 ธันวาคม พ.ศ. 2559 (ค.ศ. 2016), กับอาร์เซนอลในฐานะที่เป็นเหล่าทีมวาง (ฐานะแชมป์กลุ่ม) จะถูกจับสลากมาพบกับหนึ่งในทีมรองแชมป์ที่ไม่ได้เป็นทีมวาง. เลกแรกจะลงเล่นในการออกไปเยือนก่อนในวันที่ 14, 15, 21 หรือ 22 กุมภาพันธ์, และเลกที่สองจะลงเล่นที่บ้านของตัวเองในวันที่ 7, 8, 14 หรือ 15 มีนาคม พ.ศ. 2560 (ค.ศ. 2017).
ซัมซุง กาแลคซีเอส (สมาร์ตโฟน)
ซัมซุง กาแลคซีเอส (; ชื่อรหัส Galaxysmtd) เป็นสมาร์ตโฟนที่พัฒนาโดยซัมซุง เปิดตัวครั้งแรกเมื่อวันที่ 4 มิถุนายน ค.ศ. 2010 ที่ประเทศสิงคโปร์ เป็นรุ่นแรกในชุดกาแลคซีเอส ขณะเปิดตัว กาแลคซีเอสเป็นสมาร์ตโฟนที่ประมวลผลทางกราฟิกได้เร็วที่สุด และมีความบางแค่ 9.9 มิลลิเมตร ซึ่งถือเป็นสมาร์ตโฟนที่บางที่สุดในขณะนั้น กาแลคซีเอสมาพร้อมกับระบบปฏิบัติการแอนดรอยด์ 2.1 เอแคลร์ที่สามารถอัปเกรดเป็นแอนดรอยด์ 2.3 จิงเจอร์เบรดได้ ซีพียู ARM Cortex A8 1 จิกะเฮิรตซ์ หน้าจอเป็นจอซูเปอร์แอโมเลดขนาด 4 นิ้ว กล้องหลัง 5 ล้านพิกเซล
กาแลคซีเอสได้รับการตอบรับส่วนใหญ่ไปในทางที่ดี ซีเน็ตเอเซียให้คะแนนกาแลคซีเอส 8.4 เต็ม 10, จีเอ็มเอมอารีนา.คอมกล่าวชมว่ากาแลคซีเอสมี "คุณภาพเสียงที่สมบูรณ์แบบ" และ "เป็นผู้นำสมาร์ตโฟนแอนดรอยด์ตัวใหม่" และนิตยสารไทม์จัดกาแลคซีเอสอยู่ในอันดับ 2 ของ 10 อันดับสุดยอดอุปกรณ์อิเล็กทรอนิกส์ของปี ค.ศ. 2010
ท็อปโมเดลออฟเดอะเวิลด์
ท็อปโมเดลออฟเดอะเวิลด์ (อังกฤษ : Top Model of the World) เป็นการประกวดนางงามที่จัดการประกวดมานานเวทีหนึ่ง โดยเริ่มจัดการประกวดครั้งแรกเมื่อปี 1993 ที่ รัฐไมอามี, ประเทศสหรัฐอเมริกา ผู้ดำรงตำแหน่งคนปัจจุบันคือ จูเลีย เกอร์ชุฮ์น จากประเทศยูเครน
นรินทร ณ บางช้าง
นรินทร ณ บางช้าง หรือ เอ๋ เป็นนักร้อง นักแสดง นักเขียนชาวไทย เธอมีผลงานเป็นที่รู้จักจากการเป็นศิลปินเดี่ยวภายใต้สังกัดจีเอ็มเอ็ม แกรมมี่ เธอได้รับฉายาว่า "ร็อคเกอร์หญิง" โดยมีเพลงฮิตสร้างชื่อเสียงได้แก่ เพื่อนไม่ทิ้งกัน, กลับมาสักครั้ง และเพลง ขออภัยไว้ก่อน เป็นต้น
นรินทร ณ บางช้าง (ชื่อเล่น: เอ๋) เป็นทั้งนักร้อง นักแสดง และนักเขียนชาวไทย เป็นบุตรสาวของ ช.อ้น ณ บางช้าง สมาชิกวงเดอะ ฟ็อกซ์ และด้วยความที่นรินทรคลุกคลีกับวงเดอะฟ๊อกซ์ของผู้เป็นบิดามาตั้งแต่เด็ก อิทธิพลของดนตรีร็อคจึงซึมซับเข้าไปในตัวเธอได้อย่างง่ายดาย
เมื่อนรินทรเรียนจบชั้นมัธยมปีที่ 3 เธอบอกกับบิดาว่าอยากจะทำงานด้านร้องเพลง ด้วยความที่ ช.อ้น ไม่แน่ใจว่าลูกสาวคิดจะมุ่งมั่นกับเส้นทางนี้จริงๆจังๆหรือไม่ จึงโยนหนังสือเพลงพร้อมกับเทปม้วนหนึ่งไปให้นรินทรฟังและบอกว่าให้จดจำเนื้อเพลงและร้องให้ได้ภายใน 2 ชั่วโมง เพราะการจะเป็นนักร้องอาชีพต้องต่อเพลงใหม่ๆ เล่นอยู่ตลอดเวลา ตั้งแต่นั้นเธอก็ได้เป็นหนึ่งในนักร้องของเดอะฟ๊อกซ์ร่วมกับ สุทธิเมธ เหล็กกล้า เล่นประจำตามคลับบาร์ รวมถึงงานแสดงสดตามที่ต่างๆอีกด้วย
ภายหลังบิดาได้ยุบวงเดอะ ฟ็อกซ์ลง จึงพานรินทรไปฝากทำงานไว้กับกลุ่มบัตเตอร์ฟลาย ทางบัตเตอร์ฟลายมองเห็นถึงหน่วยก้านและความสามารถในตัวเธอจึงร่วมกันโปรดิวซ์งานชุดแรกในชื่อชุดว่า "ดอกไม้ จดหมาย ความรัก" เริ่มบันทึกเสียงกันในปี พ.ศ. 2528 และออกขายในปี พ.ศ. 2529 ภายใต้สังกัดจีเอ็มเอ็ม แกรมมี่
ปีพ.ศ. 2530 นรินทรเริ่มบันทึกเสียงงานชุดที่สองไปได้สามเพลง ก็ได้รับการคาสท์จากกลุ่มละครสองแปดให้มารับบทเป็น "อัลดอลซ่า" ในละครเวทีเรื่อง "สู่ฝันอันยิ่งใหญ่" ทำให้ต้องหยุดงานอัดเพลงไปก่อน ผลปรากฏว่ากระแสตอบรับในละครเวทีเรื่องนี้อยู่ในเกณฑ์ดีมากพลอยทำให้ตัวนรินทรเป็นที่รู้จักมากขึ้น เมื่อผลงานชุดที่สองบันทึกเสียงเสร็จโดยบัตเตอร์ฟลายเน้นการทำเพลงให้นรินทรชุดนี้เข้าหาตลาดมากขึ้น ทำให้งานชุด "ฝันนั้นเป็นจริง" ที่ออกมาในปี 2531 ได้รับความสำเร็จมากกว่าชุดแรกมาก เพลง "ขออภัยไว้ก่อน" ได้รับความนิยมโดยที่เพลงนี้ก็เป็นแนวไม่ใช่แนวร็อคแต่ออกแนวบอสซ่านิดๆ
นรินทรได้ออกเทปอีกหนึ่งชุดคือ "อย่างแรง" ในปลายปี พ.ศ. 2534 เปลี่ยนให้ กริช ทอมมัส มาเป็นโปรดิวเซอร์ จากนั้นก็หมดสัญญากับแกรมมี่
ภายหลังนรินทรทำงานอยู่ที่อาร์เอส และคงได้เห็นเธอผ่านตากันมาบ้างกับบทบาทของนักแสดง และคอมเมนเตเตอร์ในรายการทรู อะคาเดมี่ แฟนเทเชีย
อารายา เมนเกซา
อารายา เมนเกซา (เกิด 9 มีนาคม ค.ศ. 1989) เป็นนักแสดงชายชาวแคนาดา เป็นที่รู้จักกันในการทำรายการ นักล่าปริศนารุ่นเยาว์
เธอไม่ควรเข้ามาในชีวิต
เธอไม่ควรเข้ามาในชีวิต เป็นซิงเกิล และเพลงประกอบละคร "ไฟรักเกมร้อน-ทะเลไฟ ตอน ทะเลไฟ ของมาเรียม เกรย์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย ฟองเบียร์ (ปฏิเวธ อุทัยเฉลิม) แต่งทำนองโดย ฟองเบียร์ (ปฏิเวธ อุทัยเฉลิม),นรเทพ มาแสง และเรียบเรียงโดย ศิลา นามเทพ เพลงนี้ออกจำหน่ายครั้งแรกในวันที่ 18 พฤษภาคม พ.ศ. 2559
มิวสิกวิดีโอนี้เผยแพร่ครั้งแรกในยูทูบวันที่ 18 พฤษภาคม พ.ศ. 2559 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง "ไฟรักเกมร้อน-ทะเลไฟ ตอน ทะเลไฟ
เพลง เธอไม่ควรเข้ามาในชีวิต ได้ติดอันดับสูงสุด 19 บนเว็บไซต์เพลงออนไลน์ KKBOX ของไทย
ตัวปัญหา
ตัวปัญหา เป็นซิงเกิลของฟิล์ม-บงกช เจริญธรรม ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ศิลา นามเทพ เพลงนี้ออกจำหน่ายครั้งแรกในวันที่ 2 มิถุนายน พ.ศ. 2559 ในร้านค้าไอทูนส์
โดยเนื้อหาของเพลงนี้พูดถึงเรื่องราวของผู้หญิงคนหนึ่งที่ยังรู้สึก เหมือนเดิม เมื่อครั้งที่เคย ตัวติดกัน แต่วันหนึ่งกลายเป็น ตัวปัญหา สำหรับอีกคน จะทำอะไรก็ดูน่าเบื่อ น่ารำคาญ ขวางหูขวางตาไปหมด
ส่วนมิวสิควิดีโอนี้เผยแพร่ครั้งแรกในวันที่ 17 มิถุนายน พ.ศ. 2559 ได้ ฟรัง-นรีกุล เกตุประภากร นักแสดงสาวสวยจากซีรี่ย์ฮอร์โมน มาแสดงในลุคนักศึกษา ที่ต้องมามีปัญหากับแฟนหนุ่มซึ่งรับบทโดย ทอมมี่ สิทธิโชค
เพลง ตัวปัญหา ได้ติดอันดับสูงสุด 48 บนเว็บไซต์เพลงออนไลน์ KKBOX ของไทย
เหตุใดถึงรักเธอ
เหตุใดถึงรักเธอ เป็นซิงเกิลของวงแบล็คเฮด ในปี พ.ศ. 2556 ค่ายสหภาพดนตรี จากอัลบั้ม White Line ประพันธ์คำร้อง-แต่งทำนองโดยและเรียบเรียงโดย อภิสิทธิ์ พงศ์ชัยสิริกุล (เอก Blackhead) เพลงนี้ออกจำหน่ายในวันที่ 29 มีนาคม พ.ศ. 2556
เพลง "เหตุใดถึงรักเธอ" ออกจำหน่ายในวันที่ 29 มีนาคม พ.ศ. 2556 ติดอันดับสูงสุดที่ 5 จากการจัดอันดับของ Channel [V] ในชาร์ต Channel V Countdown Siam Top 20 Single Chart วันที่ 19 พฤษภาคม พ.ศ. 2556
เทศบาลตำบลโนนหัน
เทศบาลตำบลโนนหัน (อังกฤษ:Non Hun Subdistrict Municipality)เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอชุมแพ จังหวัดขอนแก่น ตั้งอยู่ในเขตที่ราบ สลับที่ราบลุ่มน้ำขัง และที่ดอนขนาดเล็ก อยู่ในเขตอิทธิพลของภูมิประเทศลุ่มน้ำชีตอนบน มีลักษณะเป็นที่ราบสูง และเป็นภูเขาทางด้านทิศตะวันตกเฉียงเหนือ และลาดเอียงไปทางด้านตะวันออก ทำให้ด้านทิศตะวันออกของพื้นที่เทศบาลเป็นแหล่งรองรับน้ำ และเกิดเป็นลำห้วย ได้แก่ ลำห้วยใหญ่
เทศบาลตำบลโนนหัน แรกเริ่มก่อตั้งเมื่อวันที่ 2 มกราคม พ.ศ. 2507 กระทรวงมหาดไทยได้พิจารณาเห็นว่า ชุมชนตลาดโนนหัน ตำบลโนนหัน อำเภอชุมแพ จังหวัดขอนแก่น เป็นชุมชนหนาแน่น โดยมีทางหลวงแผ่นดินสายขอนแก่น-หล่มสัก และสายขอนแก่น-เลย ผ่าน ประกอบกับมีรายได้มากพอสมควรและมีแนวผังเมืองที่เจริญก้าวหน้าต่อไป จึงได้ยกฐานะเป็น สุขาภิบาลโนนหัน เพื่อประโยชน์ในการทำนุบำรุงท้องถิ่นให้เจริญยิ่งขึ้นสืบไป โดยมีนายจอม แสงพันธุ์ เป็นประธานกรรมการสุขาภิบาลโนนหัน คนแรก
ต่อมาในเมื่อวันที่  25 พฤษภาคม  2542 กระทรวงมหาดไทย ได้พิจารณาเปลี่ยนแปลงฐานะ สุขาภิบาลโนนหัน เป็น "เทศบาลตำบลโนนหัน" ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ.  2542  จนถึงปัจจุบัน
เทศบาลตำบลโนนหัน ครอบคลุมพื้นที่ตำบลโนนหันบางส่วน และตำบลโนนสะอาดบางส่วน ได้แก่
สุภาพบุรุษตีนควาย
สุภาพบุรุษตีนควาย เป็นละครโทรทัศน์แนวคอมเมดี้ บทประพันธ์ของ วิทิตนันท์ โรจนพานิช บทโทรทัศน์โดย โทโมโกะ อิรูโย๊ะ กำกับการแสดงโดย ชานนท์ สมฤทธิ์ ผลิตโดย บริษัท เรด ดราม่า จำกัด ออกอากาศทุกวันจันทร์–ศุกร์ เวลา 19.00 - 19.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย จิตรคุปต์ สุนทรศิลป์ชัย, เพชรดา เทียมเพ็ชร และนักแสดงชั้นนำอีกมากมาย เริ่มตอนแรกวันที่ พ.ศ. 2548–พ.ศ. 2548
ตำบลโนนหัน
ตำบลโนนหัน เป็นตำบลใน อำเภอชุมแพ จังหวัดขอนแก่น
ประวัติความเป็นมา
เดิม ตำบลโนนหัน เป็นตำบลขึ้นตรงต่อ อำเภอภูเวียง จังหวัดขอนแก่น ต่อมาเมื่อปี พ.ศ. 2489 ตำบลชุมแพ ได้ยกฐานะขึ้นเป็น อำเภอชุมแพ ตำบลโนนหัน จึงเป็นตำบลหนึ่งของ อำเภอชุมแพ เป็นต้นมา เนื่องจาก ตำบลโนนหันเป็นตำบลขนาดใหญ่ มีความเจริญขึ้นตามลำดับ จึงได้แยกออกมาเป็นตำบลต่าง ๆ 4 ตำบล ดังนี้
ตั้งอยู่ห่างจาก อำเภอชุมแพ ประมาณ 20 กิโลเมตร ห่างจาก จังหวัดขอนแก่น 96 กิโลเมตร สภาพภูมิประเทศส่วนใหญ่เป็นที่ราบสูง
ประชากรในตำบลโนนหันมีจำนวน 3,638 คน และ จำนวนครัวเรือน 827 ครัวเรือน มี 10 หมู่บ้าน
ประชากรส่วนใหญ่ประกอบอาชีพ ทำนา ทำไร่ และ ทอผ้า
ตำบลหนองเขียด
ตำบลหนองเขียด เป็นตำบลใน อำเภอชุมแพ จังหวัดขอนแก่น
ชาวบ้านขี้เหล็กใหญ่ จังหวัดชัยภูมิ อพยพมาเพื่อตั้งถิ่นฐาน เมื่อ พ.ศ.2460 ตั้งชื่อว่า บ้านหนองเขียด เพราะมีหนองน้ำเวลาฝนตกมีเขียดอาศัยอยู่เป็นจำนวนมาก เดิมขึ้นอยู่กับ อำเภอภูเวียง จังหวัดขอนแก่น ต่อมาปี พ.ศ.2507 ขอตั้งตำบลใหม่เป็นตำบลนาหนองทุ่ม มีนายกัน สงวนกลิ่น เป็นผู้ใหญ่บ้าน ปี พ.ศ.2531 ขอแยกหมู่บ้าน เป็น หมู่ 17 มีนายชัย หล้าบ้านโพนเป็นผู้ใหญ่บ้าน และ พ.ศ.2532 ตำบลหนองเขียดขอตั้งตำบลใหม่ มี 9 หมู่บ้าน นายชัย หล้าบ้านโพนเป็นกำนันคนแรก
ตั้งอยู่ห่างจาก อำเภอชุมแพ ประมาณ 25 กิโลเมตร ห่างจาก จังหวัดขอนแก่น 100 กิโลเมตร สภาพภูมิประเทศส่วนใหญ่เป็นที่ราบสูง
ประชากรในตำบลหนองเขียดมีจำนวน 6,604 คน และ จำนวนครัวเรือน 1,519 ครัวเรือน มี 10 หมู่บ้าน ดังนี้
ประชากรส่วนใหญ่ประกอบอาชีพ ทำนา ทำไร่ และ ทอผ้า
โทรทัศน์ประเทศออสเตรเลียใน ค.ศ. 1956
เหตุการณ์ที่เกิดขึ้นใน ค.ศ. 1956 ในโทรทัศน์ประเทศออสเตรเลีย
โทรทัศน์ประเทศออสเตรเลียใน ค.ศ. 2002
เหตุการณ์ที่เกิดขึ้นใน ค.ศ. 2002 ในโทรทัศน์ประเทศออสเตรเลีย
โทรทัศน์ประเทศออสเตรเลียใน ค.ศ. 1991
เหตุการณ์ที่เกิดขึ้นใน ค.ศ. 1991 ในโทรทัศน์ประเทศออสเตรเลีย
โทรทัศน์ประเทศออสเตรเลียใน ค.ศ. 2009
เหตุการณ์ที่เกิดขึ้นใน ค.ศ. 2009 ในโทรทัศน์ประเทศออสเตรเลีย
โทรทัศน์ประเทศออสเตรเลียใน ค.ศ. 2010
เหตุการณ์ที่เกิดขึ้นใน ค.ศ. 2010 ในโทรทัศน์ประเทศออสเตรเลีย
โทรทัศน์ประเทศนิวซีแลนด์ใน ค.ศ. 1975
เหตุการณ์ที่เกิดขึ้นใน ค.ศ. 1975 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 1960
เหตุการณ์ที่เกิดขึ้นใน ค.ศ. 1960 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 1989
เหตุการณ์ที่เกิดขึ้นใน ค.ศ. 1989 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 1997
เหตุการณ์ที่เกิดขึ้นใน ค.ศ. 1997 ในโทรทัศน์ประเทศออสเตรเลีย
โทรทัศน์ประเทศนิวซีแลนด์ใน ค.ศ. 2007
เหตุการณ์ที่เกิดขึ้นใน ค.ศ. 2007 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 2013
เหตุการณ์ที่เกิดขึ้นใน ค.ศ. 2013 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 1998
เหตุการณ์ที่เกิดขึ้นใน ค.ศ. 1998 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 1996
เหตุการณ์ที่เกิดขึ้นใน ค.ศ. 1996 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 1994
เหตุการณ์ที่เกิดขึ้นใน ค.ศ. 1994 ในโทรทัศน์ประเทศนิวซีแลนด์
โทรทัศน์ประเทศนิวซีแลนด์ใน ค.ศ. 1990
เหตุการณ์ที่เกิดขึ้นใน ค.ศ. 1990 ในโทรทัศน์ประเทศนิวซีแลนด์
ปลานิลอกแดง
ปลานิลอกแดง (; ) ปลาน้ำจืดชนิดหนึ่ง ในวงศ์ปลาหมอสี (Cichlidae)
เป็นปลาจำพวกทิลอาเพียพบกระจายพันธุ์โดยทั่วไปในแอฟริกาใต้สะฮารา โดยอาศัยอยู่ในบึง, ทะเลสาบน้ำจืด ตลอดจนห้วยหนองต่าง ๆ
ในประเทศไทย ปัจจุบันกลายเป็นชนิดพันธุ์ต่างถิ่นอีกชนิดหนึ่งที่พบได้ในแหล่งน้ำธรรมชาติ โดยเป็นปลาที่ถูกนำเข้ามาจากประเทศเบลเยียม ในปี ค.ศ. 1955 ด้วยเหตุผลเพื่อการประมง
ปลาท่องเที่ยว
ปลาท่องเที่ยว เป็นสกุลของปลาทะเลจำพวกปลาตีน ในสกุล "Parapocryptes" พบกระจายพันธุ์ในมหาสมุทรแปซิฟิกและมหาสมุทรอินเดีย
โดยคำว่า "Parapocrytes" มาจากภาษากรีกคำว่า παρά ("para") แปลว่า "ใกล้", από ("apo") แปลว่า "ระยะทาง" และ kρυπτος ("kryptos") แปลว่า "ซ่อน"
ขณะที่ชื่อสามัญในประเทศไทย "ปลาท่องเที่ยว" เป็นชื่อในภาษาถิ่นของจังหวัดสงขลา ที่มาจากพฤติกรรมของปลาสกุลนี้ที่ไม่มักไม่ค่อยอยู่ประจำที่
กลับตัวกลับใจ
กลับตัวกลับใจ เป็นซิงเกิลของแด๊ก-เอกรัตน์ วงศ์ฉลาด หรือที่รู้จักกันดีในนาม DAX ROCK RIDER ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นที แสนทวี, วิสารท กุลศิริ เพลงนี้ออกจำหน่ายครั้งแรกในวันที่ 29 มิถุนายน พ.ศ. 2559 ในร้านค้าไอทูนส์
ส่วนมิวสิควิดีโอนี้เผยแพร่ครั้งแรกในวันที่ 29 มิถุนายน พ.ศ. 2559 เวลา 14.00 น. กำกับโดย เจษฎา หันช่อ เนื้อหาเป็นการนำเสนอเรื่องราวบางส่วนมาจากเค้าโครงความรักของ แตงโม-ภัทรธิดา พัชรวีระพงษ์ ที่มาแสดงเป็นนางเอกในมิวสิกวีดีโอในการถ่ายทอดอารมณ์จากชีวิตจริงเกี่ยวกับเส้นทางความรักที่ต้องกลายมาเป็นความหลัง
เพลง กลับตัวกลับใจ ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 29 มิถุนายน พ.ศ. 2559 ที่มีคนดาวน์โหลดมากที่สุด และติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 7 สิงหาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
หมึกสายเล็ก
หมึกสายเล็ก, หมึกยักษ์เล็ก, หมึกสายขาว (; ) เป็นมอลลัสก์ประเภทหมึกสายชนิดหนึ่ง
จัดเป็นหมึกสายขนาดเล็ก มีความยาวประมาณ 6–12 เซนติเมตร มีหนวด 8 เส้น แต่ละเส้นมีความยาวใกล้เคียงกันโคนหนวดแต่ละเส้นมีแผ่นหนังเชื่อมติดกัน ด้านในของหนวดทุกเส้นมีปุ่มดูดเรียงกันเป็นสองแถวสำหรับจับสัตว์กินเป็นอาหาร ลำตัวสีเทาอมดำหรือสีน้ำตาลอ่อน ด้านท้องสีขาว
ซ่อนตัวอยู่ตามพื้นที่เป็นโคลนหรือโคลนปนทราย พบตามชายฝั่งทะเลทั่วไป กินสัตว์น้ำขนาดเล็ก ๆ เช่น กุ้ง ปู หรือหอย เป็นอาหาร เป็นหนึ่งในชนิดของหมึกสายที่พบได้ในเขตน่านน้ำไทย
ในเขตจังหวัดระยอง มีชื่อเรียกในภาษาถิ่นว่า "หมึกกุ๊งกิ๊ง" อันมาจากเสียงของเปลือกหอยที่ใช้หย่อนลงไปจับกระทบกัน เป็นหมึกที่ชาวประมงจะจับโดยการใช้เปลือกหอยโนรีผูกเชือกหย่อนลงไปในทะเล รอให้หมึกเข้ามาซ่อนตัวในเปลือกหอย แล้วจึงสาวเชือกขึ้นมาหลังจากผ่านไป 2 วัน หากเป็นเรือประมงขนาดใหญ่จะวางเปลือกหอยด้วยวิธีการนี้เป็นหมื่นชิ้น แต่วิธีการนี้จะเป็นการทำลายสภาพแวดล้อมอย่างยิ่ง โดยฤดูกาลที่หมึกสายเล็กจะมีมากที่สุด คือ ช่วงเข้าพรรษา ซึ่งเป็นช่วงฤดูมรสุม อาจจับได้ปริมาณมากครั้งละ 20 กิโลกรัม ในขณะที่ภาษาใต้เรียกว่า "วุยวาย" หรือ "โวยวาย" หรือ "วาย" และมีวิธีการจับที่คล้ายกันที่จังหวัดเพชรบุรีและตราด แต่ที่อำเภอตะกั่วป่า จังหวัดพังงา จะใช้วิธีการจับด้วยการใช้เหล็กแหลมแทงตามชายหาดเมื่อน้ำลด โดยล่อให้หมึกสายเล็กใช้หนวดจับเหยื่อซึ่งเป็นเนื้อปูจำพวกปูเปี้ยวหรือปูลมที่บริเวณปากรู จากนั้นจึงใช้เหล็กแหลมแทงเข้าที่บริเวณใต้ตา จึงจะได้ทั้งตัว ซึ่งวิธีการนี้ต้องใช้ความชำนาญ
นกแขวก
นกแขวก (; ) เป็นนกชนิดหนึ่ง จำพวกนกยาง จัดเป็นนกยางหรือนกกระยางชนิดที่ปรับตัวให้หากินในเวลากลางคืนได้ ซึ่งต่างจากนกยางทั่วไปที่หากินในเวลากลางวัน โดยได้ชื่อมาจากเสียงร้องที่ดัง ""แคว้ก"" ที่มักจะร้องดังขณะบินผ่านยามค่ำคืน ในขณะที่ชื่อวิทยาศาสตร์ "Nycticorax" หมายถึง "นกเรเวนกลางคืน" มาจากภาษากรีกโบราณคำว่า νυκτός ("nuktos") หมายถึง "กลางคืน" และ κόραξ ("korax") หมายถึง "นกเรเวน" อันหมายถึง พฤติกรรมที่หากินในเวลากลางคืนรวมถึงการส่งเสียงร้องที่เหมือนนกกาหรือนกเรเวน
เป็นนกที่มีแหล่งอาศัยอยู่ใกล้แหล่งน้ำเกือบทุกประเภท โดยเฉพาะแหล่งน้ำขนาดใหญ่เช่น บึงที่มีไม้ยืนต้นขึ้นรก ๆ หรือแม้แต่ตามสวนสาธารณะในเมืองใหญ่ มักเกาะอยู่กับกิ่งไม้หรือตอไม้นิ่ง ๆ เพื่อรอจับเหยื่อ ซึ่งได้แก่ สัตว์น้ำรวมถึงสัตว์เลื้อยคลานและสัตว์สะเทินน้ำสะเทินบกเล็ก ๆ แม้จะหากินในเวลากลางคืนเป็นหลักและไม่ค่อยบินไกลในเวลากลางวัน แต่พฤติกรรมการหากินในเวลากลางวันก็เป็นเรื่องปกติ
พบกระจายพันธุ์อยู่ทั่วทุกภูมิภาคของโลก พบได้ทั้งในเขตอบอุ่นและเขตร้อน ยกเว้นทวีปออสเตรเลีย นกแขวกทางตอนใต้ของทวีปอเมริกามีกระหม่อมและหลังสีเทาอ่อนกว่าที่อื่น นอกจากนี้บริเวณส่วนหัวและอกก็เป็นสีน้ำตาลอมเทา ประชากรทางตอนเหนือจะอพยพบินสู่ทางใต้ในช่วงฤดูหนาว
ทำรังวางไข่บนต้นไม้ มีพฤติกรรมอาศัยอยู่รวมกันเป็นอาณานิคมปะปนกับนกน้ำประเภทอื่น ๆ โดยเฉลี่ยในตัวเมียจะมีเส้นขนยาวคล้ายเปียที่ท้ายทอยสั้นกว่าตัวผู้ และมีขนาดตัวเล็กกว่า ม่านตาจะค่อย ๆ เปลี่ยนจากสีเหลืองเป็นสีแดงก่ำเมื่ออายุได้ 3 ปีขึ้นไป ในวัยที่ยังไม่โตเต็มที่มีลำตัวเต็มไปด้วยลวดลายสีน้ำตาลกลมกลืนกับสภาพแวดล้อม มีแต้มสีขาวตามขนปีก ซึ่งลวดลายเหล่านี้จะหายไปและแทนที่ด้วยกระหม่อมและหลังสีเทาเข้ม ตัดกับลำตัวสีเทาอ่อนจนเกือบขาวเมื่อมีอายุมากขึ้น
ปลาซ่า
ปลาซ่า เป็นชื่อสามัญของปลานํ้าจืดหลายสกุลในวงศ์ปลาตะเพียน (Cyprinidae) เช่น สกุลปลาสร้อยนกเขา ("Osteochilus"), สกุลปลาสร้อยลูกนุ่น ("Labiobarbus") เป็นต้น บางชนิดมีจุดสีดำบนเกล็ดข้างตัวจนเห็นเป็นลาย 6–10 เส้น ที่โคนหางมีจุดสีดำ ขนาดยาวได้ถึง 30 เซนติเมตร
ปลาในสกุลดังกล่าวมีพฤติกรรมชอบรวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า จึงเป็นที่มาของชื่อเรียก "ปลาซ่า"
โจน ไบซ์
โจน แชนดอส ไบซ์ () หรือ โจน ไบซ์ (, เกิดวันที่ 9 มกราคม ค.ศ. 1941) เป็นนักร้อง นักแต่งเพลง นักดนตรีแนวเพลงโฟล์ก และนักกิจกรรมทางสังคม เป็นที่รู้จักจากการแต่งเพลงที่มักเกี่ยวข้องกับเนื้อหาของความยุติธรรมทางสังคมและการต่อต้าน ไบซ์ได้อยู่ในวงการดนตรีมามากกว่า 55 ปี ออกอัลบั้มมาแล้วกว่า 30 อัลบั้ม เธอร้องเพลงภาษาสเปนและภาษาอังกฤษได้อย่างคล่องแคล่ว นอกจากนี้ยังไบซ์ยังร้องเพลงเป็นภาษาอื่น ๆ ได้อีกกว่า 6 ภาษา ทำให้ถือเป็นศิลปินโฟล์กคนสำคัญคนหนึ่งในยุคนั้น จนต่อมาเธอจะได้เปลี่ยนแนวดนตรีตามกระแสนิยมไปในช่วงปลายคริสต์ทศวรรษ 1960 ที่ได้แปรสภาพจากโฟล์กร็อกและป็อปสู่คันทรีและกอสเปล ไบซ์มักแต่งและร้องเพลงด้วยตัวเอง และยังได้ร่วมงานดนตรีกับศิลปินอื่น ๆ ด้วย ไม่ว่าจะเป็นออลแมนบราเดอส์แบนด์, เดอะบีเทิลส์, แจ็กสัน บราวน์, ลีโอนาร์ด โคเฮน, วูดดี กัทรี, ไวโอเลตา พาร์รา, เดอะโรลลิงสโตนส์, พีท ซีเกอร์, พอล ไซมอน, สตีวี วันเดอร์ และอื่น ๆ อีกมาก นอกจากนี้ยังได้ร่วมงานกับศิลปินสมัยใหม่ทั้งไรอัน แอดัมส์, โจช ริตเทอร์, สตีฟ เอิร์ล และนาตาลี เมอร์แชนต์
ไบซ์ได้เริ่มบันทึกเสียงครั้งแรกตั้งแต่ปี ค.ศ. 1960 และประสบความสำเร็จอย่างรวดเร็ว โดยอัลบั้มทั้ง 3 ของเธอ คือ "Joan Baez", "Joan Baez, Vol. 2", และ "Joan Baez in Concert" ต่างได้รับการยืนยันยอดจำหน่ายระดับแผ่นเสียงทองคำและได้ขึ้นชาร์ตบิลบอร์ดและชาร์ตอัลบั้มอื่น ๆ กว่า 2 ปี
ไบซ์มีผลงานดนตรีที่เป็นที่รู้จักกันดีไม่ว่าจะเป็น "Diamonds & Rust" และเพลงที่นำมาร้องใหม่ "There but for Fortune" ของฟิล ออชส์ และ "The Night They Drove Old Dixie Down" ของวงเดอะแบนด์ และเพลงที่ไบซ์ได้ร่วมบันทึกเสียงกับศิลปินอื่น ๆ เช่น "Farewell, Angelina", "Love Is Just a Four-Letter Word", "Joe Hill", "Sweet Sir Galahad" และ "We Shall Overcome" เธอยังถือเป็นศิลปินคนแรก ๆ ที่ได้ร่วมงานกับบ็อบ ดิลลัน ในช่วงต้นคริสต์ทศวรรษ 1960 ผลงานทางดนตรีของเธอได้กลายเป็นที่นิยมและมีอิทธิพลเป็นวงกว้างต่อวงการโฟล์กคนหนึ่ง จนเธอได้รับการยกย่องให้เป็น "ราชินีแห่งเพลงโฟล์ก" อีกด้วย
ในด้านชีวิตส่วนตัว ไบซ์มีความสัมพันธ์กับบ็อบ ดิลลัน "ราชาแห่งเพลงโฟล์ก" เดวิด แฮร์ริส นักเขียน และรวมไปถึงสตีฟ จอบส์ ผู้ร่วมก่อตั้งบริษัทแอปเปิล แต่ถึงอย่างไรก็ดี ไบซ์ไม่เคยแต่งงานและมีลูก
โรงเรียนโนนหันวิทยายน
โรงเรียนโนนหันวิทยายนได้รับประกาศจัดตั้งให้เป็นโรงเรียนมัธยมศึกษาตอนต้นสายสามัญ ตามประกาศของกระทรวงศึกษาธิการว่าด้วยการตั้งโรงเรียนรัฐบาล ลงวันที่ 27 กุมภาพันธ์ 2524 ให้ชื่อว่า โรงเรียนโนนหันวิทยายน
ประกอบด้วย 3 ส่วน ตามปรัชญาของโรงเรียน ดังนี้
น.ว. / N.W.ราชพฤกษ์ (ดอกคูณ)
คุณธรรมนำหน้า การศึกษาประเสริฐ ล้ำเลิศพลานามัย
จงรักคนอื่น จงรักคนอื่น จงรักคนอื่น (พระครูภัทรสารประสิทธิ์ อดีตเจ้าคณะอำเภอชุมแพ)
สุวิชาโน ภวํ โหติ (ผู้รู้ดี คือผู้เจริญ)
รายชื่อละครโทรทัศน์ทางสถานีโทรทัศน์ช่องทรูโฟร์ยู
ละครช่องทรูโฟร์ยู จะออกอากาศทุกวัน จันทร์-พฤหัสบดี ออกอากาศช่วงเวลา 19.00น. - 20.00น. โดยช่วงแรกละครใหม่ช่องทรูโฟร์ยู จะออกอากาศ ทุกวัน จันทร์-อังคาร เวลา 19.00น. - 20.00 น. เรื่องแรกที่ออกอากาศคือเรื่อง รักนี้ชั่วนิรันดร์ หลังจากที่ละครอวสาน ทางช่องทรูโฟร์ยู ได้เพิ่มเวลาออกอากาศละครช่องทรูโฟร์ยู เป็นวัน พุธ-พฤหัสบดี เรื่องแรกที่ออกอากาศคือ แสนดี เดอะซีรีส์ ในปี 2557
เดือนมิถุนายน ปี 2558 เพิ่มออกอากาศละครซีรีส์ ในช่วงเช้าวันเสาร์-อาทิตย์ เวลา 11.00 น. - 12.00 น. และวันอาทิตย์ เวลา 11.00 น. - 12.00 น. , เดือนมิถุนายน ปี 2559 เพิ่มออกอากาศเป็นวันพฤหัสบดีถึงวันศุกร์ เวลา 13.00น. - 14.00 น. เรื่องแรกที่ออกอากาศคือเรื่อง ดัง หนี ดับ
โทรทัศน์ประเทศนิวซีแลนด์ใน ค.ศ. 1995
เหตุการณ์ที่เกิดขึ้นใน ค.ศ. 1995 ในโทรทัศน์ประเทศนิวซีแลนด์
โทรทัศน์ประเทศออสเตรเลียใน ค.ศ. 2007
เหตุการณ์ที่เกิดขึ้นใน ค.ศ. 2007 ในโทรทัศน์ประเทศออสเตรเลีย
อยากมีสามี
"อยากมีสามี" เป็นซิงเกิลของนักร้องลูกทุ่ง กล้วย คลองหอยโข่ง ในปี พ.ศ. 2558 ประพันธ์เนื้อร้อง-แต่งทำนองโดย นะโม โมรา และเรียบเรียงโดย เพิ่มศักดิ์ ทรัพย์โมกข์ ออกจำหน่ายในวันที่ 3 ธันวาคม พ.ศ. 2558 สังกัดค่ายเพลงเจ้าพระยาเรคคอร์ดส ในเครือมิวสิกมูฟเอนเตอร์เทนเมนต์
เนื้อหาของเพลงเล่าถึงคู่รักที่เขาไปสารภาพรักกันในโอ่ง โดยเพลงนี้ได้แรงบันดาลใจมาจากเรื่องบ้านผีปอบ คือโอ่งมันสามารถมีคนลงไปได้เป็นสิบๆ ก็คิดว่าถ้าเราจะเอาคู่รักลงไปก็ใส่ได้เหมือนกัน และมันเป็นเสียงโอ่ง เป็นเสียงที่คนไม่ค่อย ได้เล่นกัน เลยมีการเล่นคำเช่นท่อนนี้ "โตดติตง สาวกระโดด ลงทงนกกิ้งโครงบินเข้าใต้กระโปรง โตดติตง สาวกระโดดลงโอ่ง นกกิ้งโครงบินถลาโหม่งโอ่ง" จนเวลาผ่านไปฝ่ายชายหายไปไหนไม่รู้ กล้วยก็เป็นตัวแทนผู้หญิงทวงถามสัญญาว่าจะมาขอ เมื่อไหร่จะมา ประมาณว่าอยากมีสามีแล้ว
มหาวิทยาลัยโทไก
มหาวิทยาลัยโตไก เป็นหนึ่งในสถาบันการศึกษาและวิจัยขนาดใหญ่ในญี่ปุ่น. ปัจจุบัน,มหาวิทยาลัยโตไก มีทั้งหมด 8วิทยาเขต ใน Sapporo (Hokkaido), Takanawa (Tokyo), Yoyogi (Tokyo), Shonan (Kanagawa), Isehara (Kanagawa), Shimizu (Shizuoka), Kumamoto (Kumamoto), and Aso (Kumamoto), เปิดการเรียนการสอนทั้งหมด 21คณะ แบ่งออกเป็น 80ภาควิชา.และหลักสูตรบัณฑิตศึกษา 21หลักสูตร. ปัจจุบันมีนักศึกษาจำนวนทั้งสิ้น 30,000คน รวมนักศึกษาต่างชาติ 700คน.
วัฒนธรรมศึกษา
วัฒนธรรมเอเซีย
วัฒนธรรมยุโรป
วัฒนธรรมอเมริกัน
วัฒนธรรมสแกนดิเนเวียร์
ประวัติศาสตร์
วรรณคดีญี่ปุ่น
การเขียน
ภาษาอังกฤษ
สื่อศึกษา
จิตวิทยาและสังคมวิทยา
รัฐศาสตร์
เศรษฐศาสตร์
บริหารธุรกิจ
นิติศาสตร์
พัฒนาการมนุษย์
ศิลปศาสตร์
นานาชาติศึกษา
พลศึกษา
การแข่งขันกีฬา
จูโดและเคนโด
กีฬาและนันทนาการ
การจัดการกีฬาและสันทนาการ
คณิตศาสตร์
คณิตศาสตร์ประยุกต์
ฟิสิกส์
เคมี
มนุษย์และเทคโนโลยีสารสนเทศ
วิศวกรรมคอมพิวเตอร์ประยุกต์
ชีววิทยาประยุกต์
เคมีประยุกต์
เทคโนโลยีแสงและภาพ
วิศวกรรมนิวเคลียร์
วิศวกรรมไฟฟ้าและอิเล็กทรอนิค
วัสดุศาสตร์
สถาปัตยกรรมศาสตร์
วิศกรรมโยธา
วิศวกรรมความเที่ยงตรง
วิศวกรรมเครื่องกล
วิศวกรรมเครื่องต้นกำลัง
วิศวกรรมการบินและอวกาศ
วิศวกรรมเครื่องมือแพทย์
การท่องเที่ยว
เทคโนโลยีสื่อและสารสนเทศ
เทคโนโลยีระบบฝังตัว
วิศวกรรมการจัดการระบบ
วิศวกรรมเครือข่าย
วัฒนธรรมทางทะเล
สิ่งแวดล้อม
สมุทรศาสตร์และธรณีวิทยา
การประมง
ชีววิทยาประยุกต์
ชีววิทยาทางทะเล
วิศวกรรมสมุทรศาสตร์
วิศวกรรมโยธาสมุทรศาสตร์
ทรัพยากรแร่ทางทะเล
วิทยาศาสตร์การประมง
ระบบนำทาง
แพทย์ศาสตร์
การพยาบาล
สังคมสงเคราะห์
การจัดการ
บริหารธุรกิจ
การจัดการท่องเที่ยว
วิศวกรรมสิ่งแวดล้อม
วิศวกรรมระบบอัจฉริยะและอิเล็กทรอนิค
วิศวกรรมการผลิต
วิศวกรรมสารสนเทศ
วิศวกรรมโยธาและสถาปัตยกรรม
เกษตรศาสตร์
ความสัมพันธ์ทางวัฒนธรรมนานาชาติ
คณะชีววิทยาและวิศวกรรม
วิศวกรรมชีวเวช
หลักสูตรภาษาญี่ปุ่นสำหรับชาวต่างชาติ
http://www.u-tokaiasean.com/international/twining/index.html
น้ำมูกไหล
น้ำมูกไหล () เป็นอาการที่โพรงจมูกเกิดการอุดตันจากเมือกจำนวนหนึ่งและมักจะเกิดได้บ่อย น้ำมูกไหลเป็นอาการทั่วไปที่เกิดจากภูมิแพ้ (เยื่อจมูกอักเสบจากภูมิแพ้) หรืออาจเกิดจากโรคอื่นๆที่เป็นอยู่ อาทิ โรคหวัด หรืออาจมีสาเหตุจากอาการอื่นๆ อาทิ น้ำมูกไหลจากการร้องไห้, ร่างกายปรับอุณหภูมิไม่ทัน, การเสพโคเคนหรือการเลิกใช้สารจำพวกโอปิออยด์เช่นเมทาโดน อาการน้ำมูกไหลไม่จำเป็นต้องได้รับการรักษาเสมอไปเนื่องจากไม่ใช่อาการเจ็บป่วยและสามารถหายได้เอง แต่ก็มีวิธีรักษาให้หายอยู่ในกรณีที่มีการอักเสบหรือติดเชื้อ
วัดไซโฮ
วัดไซโฮ () เป็นวัดนิกายเซนของสำนักรินไซ ตั้งอยู่ในแขวงนิชิเกียว นครเกียวโต วัดแห่งนี้มีสวนมอสที่มีชื่อเสียง ทำให้มีฉายาว่า วัดมอส () วัดแห่งนี้สร้างขึ้นในยุคนาระเพื่อเป็นพุทธบูชาต่อพระอมิตาภพุทธะ วัดไซโฮถูกเพลิงไหม้วอดในสงครามโอนินระหว่างปี พ.ศ. 2010-2020 และเสียหายจากน้ำท่วมในยุคเอโดะ แต่ก็ได้รับการบูรณะในภายหลัง การเข้าเยี่ยมชมวัดแห่งนี้ทั้งชาวญี่ปุ่นและต่างชาติจำเป็นต้องมีจดหมายอนุญาตจากทางวัดซึ่งต้องขอล่วงหน้าและมีค่าบริจาคเข้าวัด 3,000 เยน
ในปี พ.ศ. 2537 วัดไซโฮก็ได้รับการขึ้นทะเบียนเป็นหนึ่งในอนุสรณ์สถานทางประวัติศาสตร์เกียวโตโบราณ ซึ่งเป็นมรดกโลกโดยยูเนสโก
โรดรีโก ดูแตร์เต
โรดรีโก โรอา ดูแตร์เต () มักถูกเรียกด้วยชื่อเล่นว่า ดีกง เป็นนักการเมืองและทนายความชาวฟิลิปปินส์ ปัจจุบันดำรงตำแหน่งเป็นประธานาธิบดีฟิลิปปินส์คนที่ 16 เขาถือเป็นประธานาธิบดีคนแรกที่มาจากเกาะมินดาเนา ซึ่งที่นั่นเขาเคยดำรงตำแหน่งเป็นนายกเทศมนตรีเมืองดาเวาถึงกว่า 22 ปี ในขณะที่เป็นนายกเทศมนตรีเมืองดาเวานั้น เขาใช้นโยบายขั้นรุนแรงในการปราบปรามอาชญากรจนเมืองดาเวากลายเป็นเมืองที่มีอัตราอาชญากรรมต่ำที่สุดในฟิลิปปินส์ และตัวเขาได้รับฉายาว่า "ผู้ลงทัณฑ์" แต่ก็ถูกวิจารณ์ว่านโยบายของเขาทำให้มีผู้เสียชีวิตมากกว่าพันคน
ในพ.ศ. 2559 เขาลงสมัครรับเลือกตั้งเป็นประธานาธิบดี และได้รับชัยชนะด้วยคะแนนเสียง 13.2 ล้านเสียงหรือคิดเป็น 38.72% ของผู้มาใช้สิทธิ ภายหลังได้รับเลือกตั้ง เขาประกาศนโยบายที่จะใช้นโยบายขั้นรุนแรงในการกวาดล้างอาชญากรรมให้หมดไปจากฟิลิปปินส์ภายใน 6 เดือน และตั้งเป้าหมายจะสังหารอาชญากรในฟิลิปปินส์ให้ถึงหนึ่งแสนคน นอกจากนี้ดูแตร์เตยังย้ายร่างของประธานาธิบดีจอมเผด็จการ เฟอร์ดินานด์ มาร์กอส ไปฝังไว้ที่สุสานวีรชนในกรุงมะนิลา
หลังจากขึ้นรับตำแหน่งประธานาธิบดี เขาก็ประกาศทำสงครามยาเสพติด โดยให้อำนาจเจ้าหน้าที่ตำรวจสามารถสังหารผู้ต้องสงสัยในคดียาเสพติดได้ทันทีโดยไม่มีความผิด เพียงสองเดือนหลังเขาเป็นประธานาธิบดีมีผู้ต้องสงสัยคดียาเสพติดถูกวิสามัญฆาตกรรมกว่าพันคน และมีการฆ่าตัดตอนกันเองกว่าสองพันคน แม้จะถูกโจมตีอย่างรุนแรงจากองค์กรพิทักษ์สิทธิมนุษยชน แต่เขาก็เพิกเฉยต่อคำโจมตีดังกล่าวและยังคงดำเนินนโยบายสงครามยาเสพติดต่อไป
สกุลลาบิโอบาร์บุส
ลาบิโอบาร์บุส () เป็นสกุลของปลาสร้อยจำพวกหนึ่งในวงศ์ปลาตะเพียน (Cyprinidae)
โยฮัน กุนราด ฟัน ฮัสเซิลต์ ได้ตั้งสกุลนี้ขึ้นเมื่อปี ค.ศ. 1823 โดยกำหนดเป็นชื่อสกุลของปลา 2 ชนิดจากเกาะชวา ต่อมาในปี ค.ศ. 1842 ฌอร์ฌ กูว์วีเย และอาชีล วาล็องเซียน ได้ตั้งสกุลดังกิลา ("Dangila") ขึ้น โดยไม่ทราบว่าฟัน ฮัสเซิลต์ ได้ตั้งสกุลลาบิโอบาร์บุสไว้ก่อนแล้ว ดังกิลาจึงกลายเป็นชื่อพ้องไป
ปลาในสกุลลาบิโอบาร์บุสเป็นปลาที่พบได้ชุกชุมในแหล่งน้ำจืดของประเทศไทยรวมถึงประเทศอื่นในภูมิภาคเอเชียอาคเนย์ มีลักษณะเด่นที่สังเกตได้ง่าย คือ ฐานครีบหลังยาว มีก้านครีบแขนง 21–27 ก้าน จะงอยปากมีติ่งเนื้อเล็ก ๆ เป็นกระจุก ริมปากบนและล่างติดต่อรวมกันที่มุมปาก มีหนวดยาว 2 คู่ โดยแบ่งออกเป็นปลายจะงอยปาก 1 คู่ และมุมปาก 1 คู่ มีเกล็ดเล็ก มีความยาวเต็มที่ไม่เกิน 30 เซนติเมตร
ในประเทศไทย อาจเรียกปลาบางชนิดในสกุลนี้ว่า "ปลาซ่า" เนื่องมาจากพฤติกรรมที่รวมตัวกันเป็นฝูง เมื่อตกใจจะกระโดดขึ้นเหนือน้ำพร้อม ๆ กันจนเกิดเสียงดังซ่า โดยชื่อปลาซ่ายังหมายรวมถึงปลาในวงศ์ปลาตะเพียนอื่น ๆ ที่มีลักษณะใกล้เคียงกันอีกด้วย เช่น ปลาในสกุลปลาสร้อยนกเขา ("Osteochilus") เป็นต้น
พระพิทักษ์เจดีย์ (ศรี รามางกูร)
พระพิทักษ์เจดีย์ (ศรี รามางกูร) อดีตนายกองข้าอุปัฏฐากพระมหาธาตุพนมหรือนายกองบ้านธาตุพนมลำดับที่ ๗ (พ.ศ. ๒๔๒๙-๒๔๒๑) ในอำเภอธาตุพนม จังหวัดนครพนม ภาคอีสานของประเทศไทย เป็นเจ้านายสืบตระกูลจากราชวงศ์เวียงจันทน์ตั้งแต่สมัยก่อนสงครามกู้เอกราชของสมเด็จพระเจ้าอนุวงศ์แห่งเวียงจันทน์ จึงนับเป็นผู้ปกครองธาตุพนมในลำดับที่ ๑๐ เดิมมีบรรดาศักดิ์เป็นที่ พระศรีชองฟ้า หรือ พระศรีสองฟ้า กรมการชั้นผู้ใหม่ของธาตุพนม ต่อมาได้รับพระกรุณาโปรดเกล้าฯ พระราชทานบรรดาศักดิ์ที่ พระพิทักษ์เจดีย์ เป็นท่านที่ ๓ ต่อจากพี่ชาย
พระพิทักษ์เจดีย์ (ศรี) มีนามเดิมว่า ท้าวเทพพระศรี หรือ ท้าวพระสี แปลว่า เทวดาผู้มีความดีงาม ในพื้นประวัติวงศ์เจ้าเมืองพนมออกพระนามว่า เจ้าพระพิทักษ์ศรี หรือ ญาพ่อเทพพระศรี เป็นบุตรชายคนที่ ๒ ในพระพิทักษ์เจดีย์ (ถง รามางกูร) หรือท้าวอุปละสุวรรณคำถง อดีตหัวหน้าข้าอุปัฏฐากผู้ควบคุมท้าวเพี้ยตัวเลกข้าพระมหาธาตุพนมลำดับที่ ๕ และผู้ปกครองธาตุพนมลำดับที่ ๘ และเป็นน้องชายของพระพิทักษ์เจดีย์ (แก่น) อดีตนายกองผู้ควบคุมท้าวเพี้ยตัวเลกข้าพระมหาธาตุพนมลำดับที่ ๖ และผู้ปกครองธาตุพนมลำดับที่ ๙ มารดามีนามว่านางพิทักษ์เจดีย์ (อาชญาแม่รัตนะจันทน์) พระพิทักษ์เจดีย์ (ศรี) เป็นนัดดาในท้าวอุปละ (มุง รามางกูร) นายกองข้าอุปัฏฐากผู้ควบคุมท้าวเพี้ยตัวเลกข้าพระมหาธาตุพนม หรือนายกองบ้านธาตุพนมลำดับที่ ๔ เป็นพระปนัดดาในท้าวอุปละ (คำมั่น) กับอาชญาแม่รัตนะหน่อแก้วชาวเมืองธาตุพนม เป็นพระปทินัดดาในพระมหาสุระนันทากับอาชญานางแก้วอาไพ พระราชธิดาในเจ้าพระรามราชรามางกูรขุนโอกาส (ราม รามางกูร) เจ้าเมืองธาตุพนมองค์แรกจากราชวงศ์เวียงจันทน์ พระมหาสุระนันทาเป็นพระโอรสในเจ้าสุทธฮาช (สุทธราช) พระอนุชาในอาชญานางยอดแก้วศรีบุญมา พระชายาในเจ้าพระรามราชรามางกูรขุนโอกาส (ราม รามางกูร) เจ้าสุทธฮาช (สุทธราช) และอาชญานางยอดแก้วศรีบุญมาเป็นพระโอรสพระธิดาในเจ้าสีสุมังกับพระนางคำส่วงตา เจ้าสีสุมังเป็นพระโอรสในเจ้าพระยาหลวงกางสงคราม (คำวิสุต) พระราชโอรสในพระเจ้านครจำปาศักดิ์กับพระสนมไม่ปรากฏพระนาม ดังนั้น พระพิทักษ์เจดีย์ (ศรี) จึงสืบเชื้อสายราชวงศ์เวียงจันทน์และเจ้าเมืองธาตุพนมผ่านทางอาชญานางแก้วอาไพผู้เป็นพระมารดาของพระปัยยิกาหรือมารดาของย่าทวด และสืบเชื้อสายราชวงศ์จำปาศักดิ์ผ่านทางพระมหาสุระนันทาผู้เป็นพระบิดาของพระปัยกาหรือบิดาของปู่ทวด
พระพิทักษ์เจดีย์ (ศรี) มีพี่น้องทั้งหมด ๖ ท่านได้แก่
พระพิทักษ์เจดีย์ (ศรี) มีภริยาที่ปรากฏนาม ๑ ท่าน คือ นางพิทักษ์เจดีย์หรืออาชญาแม่หม่อมนวน (นวลจันทร์) และมีบุตรธิดารวม ๙ ท่าน ดังนี้
พี่น้อง 2 เลือด
พี่น้อง 2 เลือด บทประพันธ์โดย ปาณรวัฐ กิตติกรเจริญ ถูกนำมาสร้างเป็นละครโทรทัศน์ทางช่อง 9 โมเดิร์นไนน์ โดยค่าย บริษัท อาร์.เอส. จำกัด บทโทรทัศน์โดย กำกับการแสดงโดย กรัณย์ คุ้มอนุวงศ์
เอริก บายี
เอริก แบร์ทร็อง บายี () เกิดเมื่อวันที่ 12 เมษายน ค.ศ. 1994 เป็นนักฟุตบอลอาชีพชาวโกตดิวัวร์ ปัจจุบันเล่นให้กับแมนเชสเตอร์ยูไนเต็ดและฟุตบอลทีมชาติโกตดิวัวร์ ในตำแหน่งเซ็นเตอร์แบ็ก
ไอวอรีโคสต์
รางวัลส่วนตัว
การต่อต้านระบอบนาซีของชาวเยอรมัน
การต่อต้านระบอบนาซีของชาวเยอรมัน () เป็นการต่อต้านระบอบเผด็จการลัทธิฟาสซิสต์ของอดอล์ฟ ฮิตเลอร์และพรรคนาซีในเยอรมนี มีวัตถุประสงค์คือ การกำจัดฮิตเลอร์และสมาชิกบุคคลสำคัญในพรรคนาซีเช่น แฮร์มันน์ เกอริง และไฮน์ริช ฮิมม์เลอร์ เป็นต้น และยึดการควบคุมประเทศเยอรมนีและกองทัพเยอรมันทางการเมืองจากพรรคนาซี (รวมถึงเอสเอส) เพื่อให้ได้มาซึ่งสันติภาพกับฝ่ายสัมพันธมิตรให้เร็วที่สุดเท่าที่เป็นไปได้เพราะเห็นว่าเยอรมนีกำลังจะตกเป็นพ่ายเพลี่ยงพล้ำและกำลังจะแพ้สงคราม นอกจากนั้นความปรารถนาเบื้องหลังของนายทหารระดับสูงของเวร์มัคท์หลายนายและชาวเยอรมันหลายคน คือ เพื่อแสดงให้โลกเห็นว่าชาวเยอรมันทุกคนไม่ได้เป็นอย่างฮิตเลอร์และพรรคนาซี
ในระหว่างสงครามโลกครั้งที่สอง ด้วยความพยายามของกลุ่มต่อต้านในการลอบสังหารฮิตเลอร์หลายครั้งแต่ไม่ประสบความสำเร็จ จนกระทั่งได้วางแผนการลับหนึ่งคือ ลอบสังหารฮิตเลอร์ด้วยการวางระเบิดภายในกองบัญชาการสนาม "รังหมาป่า" ใกล้เมืองรัสเทินบวร์คด มณฑลปรัสเซียตะวันออก และทำการก่อรัฐประหารในกรุงเบอร์ลินด้วยปฏิบัติการวาลคือเรอ คือให้กองกำลังรักษาดินแดนแห่งเยอรมนีทำการยึดอำนาจควบคุมหัวเมืองเยอรมนีทั้งหมด ปลดอาวุธหน่วยเอสเอส และจับกุมคณะผู้นำรัฐบาลนาซี หากทำสำเร็จก็จะเปิดการเจราจาสันติภาพกับฝ่ายสัมพันธมิตรก็จะทำให้สงครามโลกครั้งที่สองในทวีปยุโรปก็จะจบลงทันทีและเยอรมนีก็จะได้รับผลกระทบจากการพ่ายแพ้สงครามที่คิดว่าน้อยที่สุดเท่าที่จะได้รับ แผนการได้เริ่มขึ้นเมื่อวันที่ 20 กรกฎาคม ค.ศ. 1944 จนถูกเรียกว่า แผนลับ 20 กรกฎาคม
แต่ทว่าแผนการกลับล้มเหลวเพราะฮิตเลอร์ได้รอดชีวิตจากระเบิดทำให้การรัฐประหารล้มเหลวลง ฮิตเลอร์ได้ทำการตอบโต้อย่างกราดเกรี้ยวด้วยการจับกุมแกนนำและผู้มีส่วนเกี่ยวข้องประมาณ 7,000 คน และประหารชีวิตไป 4,980 คน ทำให้การต่อต้านเยอรมนีล่มสลายลงในที่สุด แต่หลังสงครามโลก ชาวเยอรมันได้กระทำการรำลึกต่อผู้เสียชีวิตในแผนลับ 20 กรกฎาคมโดยได้รับการยกย่องว่า ตายเพื่อเยอรมนี และแสดงให้ชาวโลกเห็นว่า ชาวเยอรมันทุกคนไม่ได้เป็นอย่างฮิตเลอร์และพรรคนาซีจริงๆ
เดอะเลเจนด์ออฟเซลดา (วิดีโอเกม)
เดอะเลเจนด์ออฟเซลดา (, ) เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับแฟมิคอม.
เน็กซัส 6พี
เน็กซัส 6พี (; ชื่อรหัส Angler) เป็นสมาร์ตโฟนในตระกูลกูเกิล เน็กซัส ร่วมพัฒนาโดยกูเกิลและหัวเว่ย เปิดตัวเมื่อวันที่ 29 กันยายน 2015 ที่เมืองซานฟรานซิสโก ประเทศสหรัฐอเมริกาพร้อมกับเน็กซัส 5เอ็กซ์ เน็กซัส 6พีมีการปรับปรุงจากรุ่นก่อนเช่น ตัวเครื่องเป็นอะลูมิเนียม, มีเน็กซัสอิมพรินต์ (Nexus Imprint) ซึ่งเป็นตัวอ่านลายนิ้วมือที่อยู่ด้านหลังเครื่อง, USB Type-C ที่ช่วยรับส่งข้อมูลและชาร์จแบตเตอรีได้เร็วขึ้น มีสีให้เลือกได้แก่ อะลูมิเนียม (สีเงิน), แกรไฟต์ (สีดำ), ฟรอสต์ (สีขาว) และโกลด์ (สีทอง—เฉพาะในญี่ปุ่น, อินเดียและสหรัฐอเมริกา) เน็กซัส 6พีเป็นสมาร์ตโฟนรุ่นแรก ๆ ที่มาพร้อมกับระบบปฏิบัติการแอนดรอยด์ 6.0 มาร์ชแมลโลว์
เน็กซัส 6พีได้รับการตอบรับส่วนใหญ่ไปในทางบวก เว็บไซต์อาร์ส เทคนิกา (Ars Technica) นิยาม "เน็กซัส 5เอ็กซ์และ 6พี" ว่าเป็น "สมาร์ตโฟนเรือธงของแอนดรอยด์อย่างแท้จริง" อนันด์เทค (Anandtech) กล่าวชมเน็กซัส 6พี แต่วิจารณ์การตั้งราคานอกทวีปอเมริกาเหนือและยุโรป อย่างไรก็ตาม ไอฟิกซ์อิต (iFixit) บริษัททำสื่อสอนการซ่อมอุปกรณ์อิเล็กทรอนิกส์ให้คะแนนเน็กซัส 6พี 2 เต็ม 10 เนื่องจากการซ่อมแซมที่ยาก
เดอะเลเจนด์ออฟเซลดา อะลิงก์บีทวีนเวิร์ลส์
เดอะเลเจนด์ออฟเซลดา อะลิงก์บีทวีนเวิร์ลส์ () เป็นวิดีโอเกมที่ผลิตขึ้นในปี ค.ศ. 2013 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเท็นโด 3ดีเอส. เกมนี้เป็นแบบ 3 มิติของ.
ระเริงชล
ระเริงชล ภาพยนตร์เพลงที่สร้างจากบทประพันธ์ของ มธุรส โดยฝีมือการกำกับของ ฉลอง ภักดีวิจิตร ออกฉายครั้งแรกเมื่อวันที่ 10 มีนาคม พ.ศ. 2515 ที่โรงภาพยนตร์โคลีเซี่ยมนำแสดงโดย สมบัติ เมทะนี เพชรา เชาวราษฎร์ ร่วมด้วยนักร้องลูกทุ่งชื่อดังอย่าง เพลิน พรหมแดน และ สังข์ทอง สีใส พร้อมกับวงดนตรีสตริงคอมโบชื่อดังในยุคนั้นอย่าง ดิอิมพอสซิเบิล ที่ได้ร่วมแสดงทั้งวง
ในปี พ.ศ. 2537 ทาง ช่อง 3 ได้นำภาพยนตร์เรื่องนี้มาสร้างในรูปแบบละครโทรทัศน์นำแสดงโดย เล็ก ไอศูรย์ และ ปวีณา ชารีฟสกุล
ปี พ.ศ. 2561 แก้ว บุญจิรา ภักดีวิจิตร บุตรสาวคนเดียวของฉลอง ภักดีวิจิตรได้นำภาพยนตร์จากฝีมือการกำกับของพ่อกลับมาสร้างของค่ายอาหลองนิวไลน์ในรูปแบบละครโทรทัศน์อีกครั้งโดยจะออกอากาศทาง ช่อง 3
กฤตธวัฒน์ เอกชัย
กฤตธวัฒน์ เอกชัย ชื่อเล่น นนทร์ (เกิด 6 มกราคม 2540) เป็นนักแสดงและนายแบบชาวไทย มีชื่อเสียงจากรายการเกรียน Possible สังกัดจีเอ็มเอ็ม 25
กฤตธวัฒน์ เกิดเมื่อวันที่ 6 มกราคม พ.ศ. 2540 ที่กรุงเทพมหานคร จบการศึกษาระดับชั้นมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ ปัจจุบันศึกษาอยู่ระดับปริญญาตรี ชั้นปีที่ 2 คณะนิเทศศาสตร์ มหาวิทยาลัยหอการค้าไทย
กฤตธวัฒน์ เข้าสู่วงการด้วยการที่ได้เข้าร่วมรายการ "เกรียน Possible" ปี 2557 ร่วมกับเพื่อนอีก 7 คน ออกอากาศทางจีเอ็มเอ็ม 25 ซึ่งรายการนี้จัดทำขึ้นโดย ดีเจเอกกี้ เอกชัย เอื้อสังคมเศรษฐ์ ในปี 2559 เป็นพิธีกรร่วมกับ ปฐมพงศ์ เรือนใจดี, ปัณฑา พัฒนอำไพวงศ์ และภัทร เอกแสงกุล ในรายการ "โตแล้ว" ทางช่องจีเอ็มเอ็ม 25
กฤตธวัฒน์ เป็นคนที่มีสไตล์การแต่งตัวง่ายๆ สบายๆ เสื้อยืดกางเกงขาสั้น งานอดิเรกของเขา คือ การเล่นดนตรีและเล่นกีฬาบาสเก็ตบอล
สแตฟว์ ม็องด็องดา
สแตฟว์ ม็องด็องดา (, ) เกิดเมื่อวันที่ 28 มีนาคม ค.ศ. 1985 เป็นนักฟุตบอลชาวฝรั่งเศสเชื้อสายคองโก (ซาอีร์เดิม) ปัจจุบันเล่นให้กับมาร์แซย์ และทีมชาติฝรั่งเศสในตำแหน่งผู้รักษาประตู
เมื่อวันที่ 1 กรกฎาคม ค.ศ. 2016 คริสตัลพาเลซ สโมสรจากพรีเมียร์ลีกได้เซ็นสัญญากับม็องด็องดาแบบไร้ค่าตัวจากมาร์แซย์